Document ID: /roh_data/filtered/fineweb-2-filterrobots_roh.jsonl.gz/21150

Marc-Andrea Barandun daventa nov schef da Cuira Turissem. L'um da 39 onns è vegnì elegì da la suprastanza da l'organisaziun turistica. Barandun surpiglia a partir dal prim da zercladur la successiun da Leonie Liesch ch'era passa 10 onns en uffizi.
Fin la fin da mars era Marc-Andrea Barandun directur da Bravuogn Filisur turissem ed er mainagestiun dal museum da trens Alvra. La suprastanza ha elegì el tranter auter er pervi da sias experientschas da manar e marketing, sco er pervia da sias enconuschientschas da l'hotelleria.
Ina nova manadra u manader da marketing na veglia l'organisaziun anc betg engaschar. Ils proxims mais veglian ins dentant, cun agid dal nov directur, planisar ils proxims pass. Il manader da marketing actual, Michael Christ, banduna l'organisaziun il zercladur.